|  |
| --- |
|  |
| Kohila |  28.12.2023 nr 42 |
|  |
|  |
| **Detailplaneeringu kehtetuks tunnistamine** |  |
|  |
|  |
| Kohila Vallavolikogu 30.09.2008. a otsusega nr 39 kehtestati, Vilivere külas, Vana-Alsuka (kü 31701:001:2460) kinnistu osa detailplaneering, mille eesmärgiks on viie uue elamumaa, kahe veetootmise ja veepuhastuse maa ning transpordimaa moodustamine maatulundusmaa osa jagamisel üldplaneeringuga ette nähtud ridaküla hoonestuse alal. Planeeritava ala suurus on ligikaudu 4,8 ha ja see moodustab lõunapoolse osa kogu Vana-Alsuka katastriüksusest (kogu katastriüksuse suurus on ligikaudu 18,2 ha). Planeeringuala asub Kohila vallas, Vilivere külas (uue nimega Aespa alevik), Pagavere-Raasi tee (uue nimega Raasi tee L3) põhjaküljel.Kohila Vallavalitsusele esitati 21.09.2023. a (registreeritud kirjaga nr 7-5/902-1) avaldus Vana-Alsuka maaüksuse valdajalt A.P, Vana-Alsuka kinnistu osa detailplaneeringu kehtetuks tunnistamiseks, detailplaneeringu elluviimise huvi puudumise tõttu. Detailplaneeringus seatud tingimused ei vasta enam omaniku soovile krundijaotuse kui ka määratud tehnovõrkude realiseerimiseks, lisaks on muutunud Kohila valla koostatava üldplaneeringu (vastu võetud, Kohila Vallavolikogu 29.09.2023 otsusega nr 27) strateegilised eesmärgid, milles üheks eesmärgiks on hajaasustuses liigtihedate asustuste tekkimise vältimine. Kehtiva üldplaneeringu (kehtestatud, Kohila Vallavolikogu 20.07.2006 otsusega nr 86) kohaselt oli antud planeeringu alas ettenähtud, väikeelamute maa juhtotstarbega, ridaküla motiiviga asum, Raasi tee mõlemast küljest 85 m laiuselt, alates 0,5 ha suuruste kruntide moodustamiseks. Arvestades, et kõnealune detailplaneering on kehtestatud enam kui 15 aastat tagasi, selle aja jooksul detailplaneeringu elluviimisega ei ole alustatud ning maaomanik on edastanud soovi planeeringu elluviimisest loobumiseks huvi puudumisel, muutunud on Kohila valla koostatava üldplaneeringu strateegilised eesmärgid, on eelnevast lähtuvalt detailplaneeringu kehtetuks tunnistamine põhjendatud. Edasise ehitustegevuse kavandamisel lähtutakse koostatavas üldplaneeringus sätestatust ning valdavalt projekteerimistingimuste menetluses.Vastavalt planeerimisseaduse § 140 lõike 1 punktile 2 võib detailplaneeringu või selle osa tunnistada kehtetuks, kui planeeringu koostamise korraldaja või planeeritava kinnistu omanik soovib planeeringu elluviimisest loobuda.Tulenevalt kohaliku omavalitsuse korralduse seaduse § 22 lõike 1 punktist 33 ja planeerimisseaduse § 140 lõikest 6 on detailplaneeringu kehtetuks tunnistamine vallavolikogu ainupädevuses.Võttes aluseks kohaliku omavalitsuse korralduse seaduse § 22 lõike 1 punkti 33, planeerimisseaduse § 140 lõike 1 punkt 2, lõike 6 ning haldusmenetluse seaduse § 64 lõigetes 2 ja 3, § 68 lõike 2, § 70 lõike 1 ja arvestades kinnistu omaniku taotlust |
|  |
| **Kohila Vallavolikogu** |
| **o t s u s t a b:** |
|  |

1. Tunnistada kehtetuks Kohila Vallavolikogu 30.09.2008. a otsusega nr 39 „Vilivere külas, Vana-Alsuka kinnistu osa detailplaneering“ detailplaneering.
2. Kohila Vallavalitsusel avaldada teade detailplaneeringu kehtetuks tunnistamisest ajalehtedes Raplamaa Sõnumid, Kohila valla ajaleht, Ametlikud Teadaanded ning Kohila valla kodulehel.
3. Kohila Vallavalitsusel teavitada vastavalt planeerimisseaduse § 127 lõigetes 1 ja 2 nimetatud isikuid ja asutusi.
4. Otsuse peale võib esitada vaide Kohila Vallavolikogule haldusmenetluse seaduses sätestatud korras 30 päeva jooksul, arvates otsuse teadasaamise päevast või päevast, millal oleks pidanud otsusest teada saama või kaebuse Tallinna Halduskohtule halduskohtumenetluse seadustikus sätestatud korras 30 päeva jooksul, arvates otsuse teatavakstegemisest.
5. Otsus jõustub teatavakstegemisest.

|  |
| --- |
|  |
|  |
| */digiallkiri/* |
|  |
| Kaupo Männiste |
| Volikogu esimees |